Selebi se appèlaansoek misluk | Maroela Media
Selebi se appèlaansoek misluk
Die voormalige nasionale polisiekommisaris, Jackie Selebi, se appèlaansoek om sy 15 jaar tronkstraf vonnis ter syde stel is deur die hoogste hof van appèl in Bloemfontein van die hand gewys.
"Die appèlaansoek is van die hand gewys," het regter Kenneth Mthiyane in Bloemfontein gesê. Selebi moet dadelik sy 15 jaar tronkstraf begin uitdien of aansoek doen om appèl in die konstitusionele hof. Selebi is in Augustus verlede jaar in die Johannesburgse hooggeregshof tot 15 jaar tronkstraf gevonnis weens korrupsie. Mthiyane het onder meer aangevoer dat die inskrywings "JS", "COP" en "Chief" op tjek-kantstrokies wel na Selebi verwys het. Hulle het die voorlegging dat die tjeks vir 'n siek polisieman was wat Glen Agliotti probeer help het, vewerp. Selebi het vroeër toestemming gekry om appèl aan te teken op twee beperkte vrae, naamlik of daar 'n korrupte verhouding was tussen hom en Agliotti en of hy vergoeding ontvang het in die proses van korrupsie.